CELEX: 32010R0833
Language: bg
Date: 2010-09-21 00:00:00
Title: Регламент (ЕС, Евратом) № 833/2010 на Комисията от 21 септември 2010 година за прилагане на Регламент (ЕС, Евратом) № 617/2010 на Съвета относно съобщаването на Комисията на инвестиционни проекти за енергийна инфраструктура в Европейския съюз

22.9.2010   
            
            
               BG
            
            
               Официален вестник на Европейския съюз
            
            
               L 248/36
            
         РЕГЛАМЕНТ (ЕС, Евратом) № 833/2010 НА КОМИСИЯТА
   от 21 септември 2010 година
   за прилагане на Регламент (ЕС, Евратом) № 617/2010 на Съвета относно съобщаването на Комисията на инвестиционни проекти за енергийна инфраструктура в Европейския съюз
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Договора за създаването на Европейската общност за атомна енергия,
   като взе предвид Регламент (ЕС, Евратом) № 617/2010 на Съвета от 24 юни 2010 г. относно съобщаването на Комисията на инвестиционни проекти за енергийна инфраструктура в Европейския съюз, както и за отмяна на Регламент (ЕО) № 736/96 (1), и по-специално член 7 от него,
   като има предвид, че:
   
               (1)
            
            
               От Комисията се изисква да приеме разпоредбите относно формата и други технически подробности на съобщаването на данните и информацията, посочени в членове 3 и 4 от Регламент (ЕС, Евратом) № 617/2010.
            
         
               (2)
            
            
               С цел да бъдат събрани подобни данни и да се опрости докладването от държавите-членки или техните упълномощени организации или органи, посочени в член 3 от Регламент (ЕС, Евратом) № 617/2010, съобщенията, които трябва да бъдат правени, следва да бъдат стандартизирани чрез използване на таблици за докладване.
            
         
               (3)
            
            
               След отмяната на Регламент (ЕО) № 736/96 на Съвета (2), Регламент (ЕО) № 2386/96 на Комисията (3) следва също да бъде отменен,
            
         ПРИЕ НАСТОЯЩИЯ РЕГЛАМЕНТ:
   Член 1
   Формата и техническите подробности на съобщаването на Комисията на данните и информацията относно инвестиционни проекти за енергийна инфраструктура, посочени в членове 3 и 4 от Регламент (ЕС, Евратом) № 617/2010, са формулирани в приложението към настоящия регламент.
   Член 2
   Регламент (ЕО) № 2386/96 се отменя.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 21 септември 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 180, 15.7.2010 г., стр. 7.
   
      (2)  ОВ L 102, 25.4.1996 г., стр. 1.
   
      (3)  ОВ L 326, 17.12.1996 г., стр. 13.
   
      ПРИЛОЖЕНИЕ